༄༅། །རྗེ་བཙུན་ཉིད་ཀྱི་རྒྱུན་གྱི་ཐུགས་དམ་དུ་མཛད་པའི་བསྟོད་དབྱངས་ཀྱི་ཕྲེང་བའོ། །
༄༅། །ཡོན་ཏན་ཀུན་གྱི་གཏེར་གྱུར་པ། །གང་གིས་མཚན་ཙམ་དྲན་པས་ཀྱང༌། །
བདག་བློའི་རྒུད་པ་སེལ་མཛད་པ། །ཆོས་རྗེ་བླ་མ་དེ་ལ་འདུད། །སྐུ་ནི་རྒྱལ་བའི་གཞལ་ཡས་
ཁང་། །གསུང་ནི་གསང་སྔགས་མུ་ཏིག་ཕྲེང༌། །ཐུགས་ནི་ཡེ་ཤེས་བདུད་རྩིའི་གཏེར། །མངའ་
-31-

བོ་དོང་པཎ་ཆེན་གྱི་གསུང་འབུམ་ལས། གསུང་ཐོར་བུའི་སྡེ་ཚན་བཞུགས།
བའི་བླ་མ་དེ་ལ་འདུད། །ས་བཅུའི་དབང་ཕྱུག་མི་ཕམ་མགོན། །དམ་པ་སངས་རྒྱས་འགྲོ་བའི་
རྗེ། །བཀའ་བབས་གསུམ་གྱི་ཆོས་འཁོར་བསྐོར། །རྣལ་འབྱོར་དབང་ཕྱུག་ཞབས་ལ་འདུད། །
གང་ཞིག་གནས་ལྔའི་ཚོགས་ལ་དབང་འབྱོར་ཞིང༌། །ཁྱད་པར་རིག་པ་འགྱུར་མེད་བརྙེས་པའི་
མཐུས། །དཀར་ཕྱོགས་བྱང་ཆུབ་སེམས་ཀྱི་སྟོབས་རྒྱས་ནས། །གཙུག་ཏོར་རྩེ་མོར་སོན་ལ་
ཕྱག་འཚལ་ལོ། །གང་གི་རྣམ་དཀར་གྲགས་པའི་བ་དན་ཅན། །སྙན་པའི་རྒྱལ་མཚན་སྲིད་པ་
གསུམ་ན་གཡོ། །ཁམས་གསུམ་ཆོས་ཀྱི་རྒྱལ་པོར་མངའ་གསོལ་བའི། །མཉམ་མེད་རྗེ་ལ་སྤྱི་
བོས་ཕྱག་འཚལ་ལོ།
།འཇིགས་བྲལ་གྱི་སློབ་དཔོན་ཆེན་པོ་ཕྱོགས་ཐམས་ཅད་ལས་རྣམ་པར་
རྒྱལ་བའི་ཞབས་ཀྱི་བཀའ་འབུམ་ཐོར་བུ་བ་ལས་རྒྱལ་བའི་བསྟན་པ་འཛིན་པའི་རྒྱ་བོད་ཀྱི་
མཁས་གྲུབ་ཆེན་པོ་རྣམས་ལ་བསྔགས་པའི་སྐོར་ཏེ་རིམ་པར་ཕྱེ་བ་དང་པོའོ།། །།ལན་གཅིག་
ལེགས་པར་ཞུས་དག་གོ།
-32-